

**ΕΛΛΗΝΙΚΗ ΔΗΜΟΚΡΑΤΙΑ**

**ΥΠΟΥΡΓΕΙΟ ΠΑΙΔΕΙΑΣ**

**ΚΑΙ ΘΡΗΣΚΕΥΜΑΤΩΝ** Πολύγυρος, 01/09/2014

**ΠΕΡ/ΚΗ Δ/ΝΣΗ Π.Ε. & Δ.Ε. *Αριθ. Πρωτ.:* 5739**

**ΚΕΝΤΡΙΚΗΣ ΜΑΚΕΔΟΝΙΑΣ**

**Δ/ΝΣΗ Π.Ε. Ν. ΧΑΛΚΙΔΙΚΗΣ**

**Π.Υ.Σ.Π.Ε.**

------------------

Ταχ. Δ/νση : 22ας Απριλίου 1 **ΠΡΟΣ : 1) Σχολικές Μονάδες ΠΕ Ν. Χαλκιδικής**

Ταχ. Κώδικ. : 63100 Πολύγυρος **2) Ενδιαφερόμενους Εκπαιδευτικούς**

## Πληροφορίες: Μπουρμπούλιας Στ.

## Τηλέφωνο : 23710-21207

## TELEFAX : 23710-21206

## e-mail : [mail@dipe.chal.sch.gr](mailto:mail@dipe.chal.sch.gr)

URL : http://dipe.chal.sch.gr

# *ΘΕΜΑ: «Ανακοίνωση για Χαρακτηρισμό Υπεραριθμιών Εκπαιδευτικών».*

Από το ΠΥΣΠΕ Χαλκιδικής καλούνται οι εκπαιδευτικοί του ιδίου κλάδου που ανήκουν οργανικά στο σχολείο, όπου διαπιστώθηκε η υπεραριθμία, μετά την επεξεργασία των στοιχείων που αφορούν τη λειτουργικότητα, τον αριθμό των εκπαιδευτικών που υπηρετούν και το μαθητικό δυναμικό, να δηλώσουν στο ΠΥΣΠΕ Χαλκιδικής (FAX: 2371024235) έως **τις 3 Σεπτεμβρίου 2014** και **ώρα 12.00 π.μ.** αν επιθυμούν ή όχι να κριθούν ως υπεράριθμοι.

Στη συνέχεια το Περιφερειακό Υπηρεσιακό Συμβούλιο σε συνεδρίασή του θα χαρακτηρίσει ονομαστικά τους υπεράριθμους εκπαιδευτικούς κατά σχολική μονάδα, σύμφωνα με την παρ. 3β περ. Ι και ΙΙ του άρθρου 14 του Π.Δ. 50/96 (ΦΕΚ 45/τ.Α’/08-03-1996) «Μεταθέσεις και τοποθετήσεις των εκπαιδευτικών της Δημόσιας Α/θμιας και Β/θμιας Εκπαίδευσης», όπως τροποποιήθηκε από το Π.Δ. 100/97 (ΦΕΚ 94/τ.Α΄/22-05-1997). Ακολούθως, οι εκπαιδευτικοί που θα χαρακτηριστούν υπεράριθμοι από το Συμβούλιο, σύμφωνα με τα παραπάνω, θα τοποθετηθούν με βάση τη δήλωση προτίμησής του σε συγκεκριμένες σχολικές μονάδες, στις οποίες υφίστανται λειτουργικά κενά σύμφωνα με το αρθ. 12 παρ. 1 περ. 5β και 6β τουΠ.Δ. 100/97.

Παρακαλούμε **να λάβουν γνώση ενυπόγραφα οι εκπαιδευτικοί του Σχολείου σας** καθώς και να αναρτηθεί το παρόν έγγραφο στον πίνακα ανακοινώσεων του σχολείου σας.

Συνημμένα σας αποστέλλουμε τα λειτουργικά κενά – πλεονάσματα για τη φάση των Υπεραριθμιών προς ενημέρωση των ενδιαφερόμενων εκπαιδευτικών, πρότυπο Υπεύθυνης Δήλωσης, καθώς και πίνακα με τις Ομάδες Σχολείων.

**Ο ΔΙΕΥΘΥΝΤΗΣ Π.Ε. Ν. ΧΑΛΚΙΔΙΚΗΣ**

***ΚΟΙΝ.: Περιφερειακή Δ/νση Π.Ε. & Δ.Ε.***

***Κεντρικής Μακεδονίας***

***Λεωφ. Γεωργικής Σχολής 65***

***57001 Θέρμη***

***ΘΕΣΣΑΛΟΝΙΚΗ***

**Δημήτριος Κούκος**